b'\n_START_ARTICLE_\nLoppij\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 12 hehtaaria ja se on 7,3 kilometri\xc3\xa4 pitk\xc3\xa4 ja 4,1 kilometri\xc3\xa4 leve\xc3\xa4. Pohjoisosa muodostaa suuren j\xc3\xa4rvenosan, jonka keskell\xc3\xa4 sijaitsee suuria saaria. Sen it\xc3\xa4osassa ty\xc3\xb6ntyy etel\xc3\xa4\xc3\xa4n 600 metri\xc3\xa4 pitk\xc3\xa4 Sajaniemi, jonka it\xc3\xa4puolella aukeaa etel\xc3\xa4\xc3\xa4n jatkuva viisi kilometri\xc3\xa4 pitk\xc3\xa4, lahtimainen ja leveimmill\xc3\xa4\xc3\xa4n 1,5 kilometrinen j\xc3\xa4rvenosa._NEWLINE_J\xc3\xa4rvess\xc3\xa4 on arvioitu olevan 25 saarta. Saarten yhteispinta-ala on 48,4 hehtaaria, mik\xc3\xa4 tekee 4,1% j\xc3\xa4rvin pinta-alasta. Saarten rantaviivan yhteispituus on 8,6 kilometri\xc3\xa4. Saarista Isosaari, Itusaari, Mustasaari ja H\xc3\xa4im\xc3\xa4nsaari ovat yli hehtaarin suuruisia, saarista 19 ovat yli aarin suuruisia ja lopista kaksi ovat alle aarin kokoiset. Muita karttaan nimettyj\xc3\xa4 saaria ovat Nuottasaari, Keinusaari, Papinsaari, Kyrs\xc3\xa4saari, Neitsytsaari, Ankerinsaari, Heposaari, Kalliosaari, Varissaari, Uksensaari ja Palosaari._NEWLINE_J\xc3\xa4rven tilavuudeksi on luotaamalla saatu 20\xc2\xa0664 tuhatta kuutiometri\xc3\xa4. Sen keskisyvyys on 1,8 metri\xc3\xa4 ja suurin syvyys on 6,7 metri\xc3\xa4. J\xc3\xa4rvi on tasaisen matala eik\xc3\xa4 siin\xc3\xa4 esiinny syv\xc3\xa4nteit\xc3\xa4. Syvin kohta sijaitsee 250 metri\xc3\xa4 Isosaaren rannasta sen lounaispuolella._NEWLINE_J\xc3\xa4rven rantaviivan pituus on 46 kilometri\xc3\xa4 pitk\xc3\xa4. Sen rannat ovat suurimmaksi osaksi viljelty\xc3\xa4, mutta peltojen v\xc3\xa4liss\xc3\xa4 on paljon mets\xc3\xa4maatakin. Rantojen l\xc3\xa4heisyydess\xc3\xa4 on runsaasti haja-asutusta ja vapaa-ajan asuntoja. J\xc3\xa4rven etel\xc3\xa4p\xc3\xa4\xc3\xa4ss\xc3\xa4 sijaitsee J\xc3\xa4rventaustan kyl\xc3\xa4 ja Kalevankulman kulmakunta. It\xc3\xa4rannalla sijaitsee viel\xc3\xa4 Sajaniemi. Etel\xc3\xa4- ja pohjoisp\xc3\xa4\xc3\xa4ss\xc3\xa4 sijaitsevat L\xc3\xa4yli\xc3\xa4isten vierinen kirkko ja Lopen vanha kirkko. Lopen taajama-alue ulottuu nyky\xc3\xa4\xc3\xa4n l\xc3\xa4hden j\xc3\xa4rven pohjoisrantaan asti. L\xc3\xa4yli\xc3\xa4isten taajama on viel\xc3\xa4 kilometrin p\xc3\xa4\xc3\xa4ss\xc3\xa4 etel\xc3\xa4rannasta.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella Tervajoen valuma-alueeseen, jonka Loppij\xc3\xa4rven valuma-alue j\xc3\xa4rvi kuuluu. J\xc3\xa4rven vedenpinnan korkeus on 106,0 metri\xc3\xa4 mpy. J\xc3\xa4rvi on s\xc3\xa4\xc3\xa4nn\xc3\xb6stelty, jolloin vedenpinnan korkeuden tulee pysy\xc3\xa4 korkeusarvojen 105,39 metrin ja 106,09 metrin v\xc3\xa4lill\xc3\xa4._NEWLINE_Loppij\xc3\xa4rveen laskevat Er\xc3\xa4visj\xc3\xa4rvi ja S\xc3\xa4rkij\xc3\xa4rvi sek\xc3\xa4 etel\xc3\xa4st\xc3\xa4 Yli-Heinij\xc3\xa4rvi, jonka vedenpinnan korkeus on 2,7 metri\xc3\xa4 ylemp\xc3\xa4n\xc3\xa4. My\xc3\xb6s viereiselt\xc3\xa4 ojitetulta Hanhilamminsuolta, jossa sijaitsee Hanhilammi, on johdettu j\xc3\xa4rveen ojia. Loppij\xc3\xa4rven lasku-uoma on Nummistenjoki, jota kutsutaan my\xc3\xb6s Lopenjoeksi tai Isojoeksi. Se l\xc3\xa4htee pohjoisosan koillisosasta ja laskee Kesij\xc3\xa4rveen, sielt\xc3\xa4 eteenp\xc3\xa4in Tervajokea pitkin Kernaalanj\xc3\xa4rveen, joka vuorostaan laskee Hiidenjokea my\xc3\xb6ten Vanajaveteen.\n_START_SECTION_\nLuontoarvoja\n_START_PARAGRAPH_\nVuonna 2013 julkaistussa Reija Laurilan opinn\xc3\xa4ytety\xc3\xb6ss\xc3\xa4 Loppij\xc3\xa4rven tilaa luonnehdittiin huolestuttavaksi. J\xc3\xa4rveen tulo tulo-ojiien kautta paljon ravinteita, mutta sit\xc3\xa4 my\xc3\xb6s poistui Nummistenjoen veden mukana 60\xc2\xa0000 kilogrammaa typpe\xc3\xa4 ja 1\xc2\xa0500 kilogrammaa fosforia. J\xc3\xa4rven oma sis\xc3\xa4inen kuormitus on kuitenkin voimakasta, mik\xc3\xa4 heikent\xc3\xa4\xc3\xa4 j\xc3\xa4rven tilaa voimakkaasti ja pident\xc3\xa4\xc3\xa4 suojelutoimenpiteiden vaikutusaikaa suuresti.'